kardosdrur/scandi-wiki huggingface dataset:
American Song Contest

American Song Contest er en kommende musikkonkurrence på linje med Eurovision Song Contest med deltagere fra alle 50 stater i USA samt landets fem territorier og hovedstadsdistriktet Washington, D.C.. Konkurrencen er planlagt at have premiere 21. februar 2022 på den amerikanske tv-kanal NBC. Bag idéen står EBU's administrerende direktør Martin Österdahl og amerikanske Ben Silverman.

Format 
Konkurrencen kommer til at foregå som den originale, europæiske version. Der bliver afholdt semifinaler og en stor finale. Sangene skal stadig være originale og maksimum antal af artister på scenen er stadig seks personer. Vinderen vil få titlen som Best Original Song.

Deltagere 
Kunstnere blev offentliggjort 3. marts 2022.

1. kvalifikationsrunde 
Nøgle

1. kvalifikationsrunde blev afholdt 21. marts 2022, hvor disse 11 stater/territorier deltog. Juryen valgte i slutningen af programmet Rhode Island videre til semifinalen. Der vil være fire pladser til semifinalen fra denne runde, hvor de resterende tre pladser vil blive fundet gennem seerstemmerne.

2. kvalifikationsrunde 
Nøgle

Udsendelse i andre lande 
Konkurrencen vil også blive sendt i andre lande.

 Canada - CHCH-DT (Hamilton, Ontario)   Finland - Yle TV2   Grækenland - ERT   Island - RÚV   Norge - NRK   Portugal - RTP   Serbien - RTS   Slovenien - RTVSLO 2   Spanien - RTVE Play   Sverige - SVT   Tyskland og  Østrig - ServusTV

Kildehenvisninger

Eksterne henvisninger 
  på DRTV
 

Musikkonkurrencer
Etableret i 2022
Tjerkasy rajon

Tjerkasy rajon (, ) er en af 4 rajoner i Tjerkasy oblast i Ukraine. Ved Ukraines administrative reform fra juli 2020 blev den tidligere Tjerkasy rajon udvidet med andre nærtliggende rajoner samt byerne Tjerkasy, Kaniv og Smila, så det samlede befolkningstal for Tjerkasy rajon nåede op på 602.600.

Beliggenheden af Tjerkasy rajon er central-østlig i Tjerkasy oblast, hvor Tjerkasy rajon ligger langs den vestlige bred af floden Dnepr og Krementjuk-reservoiret - bortset fra et mindre område på den østlige bred af Dnepr overfor byen Kaniv.

Mod nord grænser Tjerkasy rajon op til Kyiv oblast, mod øst ligger Zolotoniskij rajon, mod syd befinder Kirovohrad oblast sig, og mod sydvest Zvenyhorodka rajon.

Ukraines nationalskjald Taras Sjevtjenko (1814-1861) var født i en landsby i Zvenyhorodka rajon. Efter sin død blev han begravet 100 km længere mod nordøst, ved Dnepr i byen Kaniv i Tjerkasy rajon.

I året 1595 fødtes den senere kosakleder Bogdan Khmelnytskij i landsbyen Subotiv i den sydøstlige del af den nuværende Tjerkasy rajon. Han kom til at indtage en meget stor rolle i ukrainsk historie. Ved Khmelnytskijs fødselstidspunkt var området en del af Den polsk-litauiske realunion, og den måde som samfundet var organiseret på fik stor betydning for, at Bogdan Khmelnytskijs karriere kom til at spænde over at være oprørsleder, de facto statsleder og diplomat.

Navnet "Tjerkasy" er tidligere blevet brugt som en russisk betegnelse for kosakker, herunder Zaporogkosakkerne i Ukraine (men har blandt andet også været brugt i relation til den tjerkessiske befolkning i den russiske del af Kaukasien).

Referencer 

Tjerkasy oblast
Rajoner i Ukraine
Good automated manufacturing practice

Good automated manufacturing practice (GAMP) er både en teknisk komité i International Society for Pharmaceutical Engineering (ISPE) og et sæt retningslinjer for producenter og brugere af automatiserede systemer inden for lægemiddelindustri. Mere specifik beskrives ISPEs guide The Good Automated Manufacturing Practice (GAMP) Guide for Validation of Automated Systems in Pharmaceutical Manufacture et sæt principper og procedurer, der sikrer at farmaceutiske produkter har den fornødne kvalitet. En af de grundlæggende principper i GAMP er, at kvaliteten ikke kan testes for en batch, men skal være indbygget i hvert stadie af fremstillingsprocessen. Som et resultat af dette dækker GAMP alle aspekter af produktionen; fra råmaterialer, faciliteter og udstyr til personalets træning og hygiejne. Standard operating procedure (SOP'er) er essentiel for at processerne kan påvirke kvaliteten af det endelige produkt.

Retningslinjer 
ISPE har udgivet en serie af guides og retningslinjer til industrien der omhandler forskellige emner, som er involveret i fremstillingen af lægemidler.
Den mest udbredte er The Good Automated Manufacturing Practice (GAMP) Guide for Validation of Automated Systems in Pharmaceutical Manufacture. Den seneste store revision (GAMP5) blev udgivet i februar 2008.

Andre udgivelser i serien om GAMP inkluderer:
 GAMP Good Practice Guide: A Risk-Based Approach to Compliant GxP Computerized Systems
 GAMP Good Practice Guide: Calibration Management
 GAMP Good Practice Guide: Electronic Data Archiving
 GAMP Good Practice Guide: Global Information Systems Control and Compliance
 GAMP Good Practice Guide: IT Infrastructure Control and Compliance
 GAMP Good Practice Guide: Testing of GxP Systems
 GAMP Good Practice Guide: Validation of Laboratory Computerized Systems
 GAMP Good Practice Guide: Validation of Process Control Systems

Se også 
 Good manufacturing practice der dækker andre industrier
 Corrective and preventive action (CAPA)
 Pharmaceutical Inspection Convention and Pharmaceutical Inspection Co-operation Scheme
 Validation (drug manufacture)
 International Conference on Harmonisation of Technical Requirements for Registration of Pharmaceuticals for Human Use (ICH)
 European Medicines Agency (EMA)
 European Federation of Pharmaceutical Industries and Associations (EFPIA)
 Japan Pharmaceutical Manufacturers Association (JPMA)
 Pharmaceutical Research and Manufacturers of America (PhRMA)
 Validering (lægemiddelfremstilling)

Referencer 

God praksis
Paul Gosar

Paul Anthony Gosar (født 27. november 1958) er en amerikansk politiker og tidligere tandlæge der har været republikansk medlem af Repræsentanternes Hus valgt i Arizona siden 2011. Gosars støtte til konspirationsteorier samt tilknytning til Proud Boys and Oath Keepers har givet kontroverser.

Gosar er imod Affordable Care Act, abort, våbenkontrol og immigration. Han har været en stærk allieret med tidligere præsident Donald Trump, og stemte for at omstøde resultaterne af det amerikanske præsidentvalg i 2020 som Trump tabte. Den 17. november 2021 fik Gosar en næse af Repræsentanternes Hus og frataget udvalgsposter for at have postet en animeret video på sociale medier der viste ham slå kongresmedlemmet Alexandria Ocasio-Cortez ihjel og vold mod præsident Joe Biden. Det var den første irettesættelse Repræsentanternes Hus gav et medlem siden 2010 og kun den 24. i amerikansk historie.

Referencer 

Medlemmer af Repræsentanternes Hus i USA
Politikere fra Det Republikanske Parti (USA)
Good manufacturing practice

Good manufacturing practices (GMP) eller god fremstillingspraksis er en samling retningslinjer, der er påkrævet for at leve op til myndigheders forventninger der fører kontrol med føde- og drikkevarer, kosmetik, lægemidler, kosttilskud, og medicinsk udstyr.

Disse retningslinjer er et minimumskrav for producenter skal leve op til for at de kan sikre, at deres produkter har en konsistent, høj kvalitet fra batch til batch. Reglerne inden for forskellige industrier varierer meget, men hovedformålet med GMP er altid at forhindre, at slutbrugeren kommer til skade. Yderligere principper inkluderer at slutproduktet er fri for forurening og urenheder, at det bliver fremstillet på en konsistent måde, og at fremstillingsprocessen er veldokumenteret, at personalet er trænet korrekt og at produktets kvalitet er blevet kontrolleret til sidst. GMP bliver typisk sikret ved effektive brug af et kvalitetssystem (QMS).

GMP bliver sammen med good agricultural practice, good laboratory practice og good clinical practice overvåget af myndigheder i Storbritannien, USA, Canada, Europa, Kina, Indien og andre lande.

Referencer 

God praksis
Villa Ada

Villa Ada er en park i Rom, Italien, der ligger i den nordøstlige del af byen. Den har et areal på omkring 1,8 m2, og det er den næststørste park i byen efter Villa Doria Pamphili.

Referencer

Eksterne henvisninger 

Bygninger, konstruktioner og anlæg i Rom
Parker i Italien
Zacharo

Zacharo () er en by og kommune i det vestlige Peloponnes, Grækenland. Administrativt hører det til den regionale enhed Elis i Vestgrækenland . Zacharo ligger på kysten af Kyparissia-bugten, en del af Det Joniske Hav. Bjerget Lapithas er mod nord, og Minthi er mod øst. Nordvest for byen, mellem Lapithas-bjerget og havet, ligger Kaiafas-søen. Zacharo er 18 km syd for Olympia, 28 km sydøst for Pyrgos, 65 km nordvest for Kalamata og 65 km vest for Tripoli. Byen krydses af den græske nationalvej 9/E55, der forbinder Patras med Kalamata.

Kommunen 
Kommunen Zacharo blev dannet ved kommunalreformen i 2011 ved sammenlægning af følgende 2 tidligere kommuner, der blev til kommunale enheder:

 Figaleia
 Zacharo

Kommunen har et areal på 276, km2, byen er på 187  km2.

Zacharo har en skole, en børnehave, et gymnasium, kirker, et posthus, en politistation, en domstol, et sundhedscenter, banker og en jernbanestation. Sportsfaciliteter omfatter et fodboldstadion, en basketballbane og et fællesmotionscenter, som er gratis for offentligheden. Byen er også hjemsted for et fodboldhold, Olympiakos Zacharos, etableret i 1928. I byens centrum er der en plads med Platantræer. Skytshelgen for Zacharo er Sankt Spyridon, og den centrale kirke i byen bærer hans navn. Helgenfesten er den 12. december, og det er en helligdag for byen.

Kilder og henvisninger 

Byer i Grækenland
Vestgrækenland
Blomstersiv

Blomstersiv (Scheuchzeria palustris) er en blomstrende plante i familien Scheuchzeriaceae, hvor der kun er én art og Scheuchzeria er den eneste slægt. I APG II-systemet er den placeret i skeblad-ordenen i klassen enkimbladede.

Beskrivelse 
Det er en urteagtig flerårig plante, hjemmehørende i kølige tempererede områder på den nordlige halvkugle, hvor den vokser i våde sphagnum- tørvemoser . Den vokser op til 10-40 cm høj, med smalle lineære blade vekslende op ad stilken, med en basalskede. Bladene kan blive op til 20 cm. Bladspidserne er stumpe med en iøjnefaldende pore. 

Den har et krybende rhizom klædt i papiragtige, stråfarvede rester af gamle bladbunde.

Blomsterne er grøngule, 4-6 mm diameter, med seks blade. De har en oppustet kappebase, 6 støvdragere og 3 frugtblade. Den blomstrer fra juni til august.

Der er to underarter, som ikke anses for adskilte af alle forfattere:

 Scheuchzeria palustris subsp. palustris. Det nordlige og østlige Europa, det nordlige Asien.
 Scheuchzeria palustris subsp. americana (Fernald) Hultén. Det nordlige Nordamerika.

I Danmark 
I Danmark har blomstersiv flere bestande med mange blomstrende individer, men samlet set er er arten i tilbagegang. Den er regnet som en truet art på den danske rødliste.

Etymologi 
Slægten er opkaldt efter Johann Jakob Scheuchzer, en schweizisk naturforsker, og hans bror, Johann Gaspar Scheuchzer. Artsnavnet er fra latin for en sump.

Det danske navn er sandsynligvis oversat fra det tyske Blumenbinse som henviser til beslægtede arters (fx brudelys) fremtrædende blomsterstande og bladenes lighed med siv.

Det engelske navn, Rannoch-rush, refererer til dens forekomst på Rannoch Moor i det centrale Skotland, det første sted i Storbritannien, arten var kendt fra, og det eneste sted, hvor den forekommer i øjeblikket; den er uddød på et par andre vådområder længere sydpå i Storbritannien.

Kilder og henvisninger 

Skeblad-ordenen
Forest of Dean

The Forest of Dean (walisisk: Fforest y Ddena) er en geografisk, historisk og kulturel region i den vestlige del af det engelske county Gloucestershire. Det danner nogenlunde et trekantet plateau, der afgrænses af floden Wye mod vest og nordvest, Herefordshire mod nrod og floden Severn mod syd, samt byen Gloucester mod øst.

Området er karakteriseret af mere end 110 km2 blandet skov, og det er en af Englands naturskove. Et stort område var forbeholdt kongelige jagter inden 1066, og det var den næststørste kongelige skov efter New Forest. Selvom navnet løst refererer til den del af Gloucestershire mellem Severn og Wye, så har den egentlige Forest of Dean dækket et langt mindre område siden middelalderen. I 1327 blev det defineret til kun at dække det kongelige domæne og dele af sognene inden for herredet St Briavels, og efter 1668 bestod det kun af det kongelige domæne. Den egentlige skov er i West Dean, Lydbrook, Cinderford, Ruspidge og Drybrook, samt en stribe land i sognet English Bicknor.

Traditionelt har de primære erhverv været skovbrug, inklusive fremstilling af trækul, jernudvinding og kulminer. Arkæologiske undersøgelser har dateret den tidligste brug af kul til romersk Storbritannien, hor det blev brugt til varme og industrielle processer som behandling af jernåre.

Området har givet navn til distriktet, Forest of Dean, og en valgkreds, som begge dækker et større område end den historiske skov. Det administrative centrum for Forest of Dean er Coleford, der er en af de årimære byer i det historiske ormåde, sammen med Cinderford and Lydney.

Referencer

Eksterne henvisninger 

Skove i Storbritannien
Gloucestershire
Kerteminde-Nyborg Provsti

Kerteminde-Nyborg Provsti er et provsti i Fyens Stift. Provstiet blev dannet 1. november 2021 ved en sammenlægning af Kerteminde Provsti og Nyborg Provsti.

Kerteminde-Nyborg Provsti består af 31 sogne med 33 kirker, fordelt på 18 pastorater.

Pastorater

Sogne

Kilder 
Provstiportalen

Provstier i Fyens Stift
Etableret i 2021
Den Danske Statstelegraf

Den Danske Statstelegraf (Forkortet DST) var Danmarks nationale og statslige telegrafvæsen, der sendte beskeder via telegrafi, derfor kaldt telegrammer. 

Statstelegrafen − som den almindeligt blev omtalt − havde fra 1866 til 1990, hvor den ophørte, hovedstation på Købmagergade 37 i København. Denne adresse huser i dag Post & Tele Museum, hvor der udstilles på over 3000 m2.

Historie 
Hovedstationen er kendt for dens hovedbygning i København, hvor den begyndte driften i 1923. Byggeriet begyndte i 1917, endeligt afsluttet i 1925 og er tegnet af arkitekt Andreas Clemmensen. I 1950'erne begyndte teletjenesterne af flytte ud til andre adresser.

Se også 
PostNord Danmark

Kilder

Eksterne henvisninger
  Wikimedia Commons har flere filer relaterede til Telegrafi  – Post & Tele Museum 

Telekommunikation
Statsejede virksomheder
Filippo Tortu

Filippo Tortu (født 15. juni 1998) er en italiensk atlet, der konkurrerer i sprintløb. 

I 2019 deltog han på 100 meter under verdensmesterskaberne i atletik 2019, hvor han kom på en 7. plads i finalen. 

I 2021 repræsenterede han Italien under sommer-OL 2020 i Tokyo på 100 meter, hvor han blev elimineret i semifinalen.

Referencer

Eksterne henvisninger 
 

Sprintere fra Italien
Frederik Næblerød

Frederik Næblerød (født 1988) er en dansk kunstner, der er uddannet fra Kunstakademiet.

Opvækst 
Næblerød er opvokset på Frederiksberg. Moren er uddannet jurist, og faren er økonom.

Karriere 
Næblerød har været tilknyttet Alice Folker Gallery siden 2017 og har blandt andet udstillet på Anat Ebgi i Los Angeles, Galeria Alejandro i Barcelona, NADA Art Fair, Canada Gallery i New York, Haverkampf Gallery i Berlin, Kunsthal for Maritim Æstetik i Grenaa og Alice Folker Gallery i København.

I april 2020 modtog han Silkeborg Kunstnerlegat.

Næblerød har medvirket i DR2-dokumentaren "Kunstnerkolonien" fra 2020 og DR2-dokumentaren "Ufortyndet" fra 2021. 

Næblerød har blandt andet solgt sine malerier til Poul Nyrup Rasmussen og Mogens Jensen.

Referencer 

Kunstnere fra Danmark
Alex Horne

Alexander James Jeffery Horne (født 10. september 1978) er en britisk komiker. Horne er skaberen bag det BAFTA-vindende program Taskmaster, hvor han er assistent for "Taskmaster" Greg Davies, der bedømmer komikere som udfører forskellige absurde opgaver. Han er også vært og bandleder for The Horne Section, et komisk band, der driver deres egne podcast, og deres egen musikvarieté som er blevet sendt på BBC Radio 4 og Dave.

Han deltager i programmet Countdown i 2008 på Channel 4, og han har været i dictionary corner som gæst sammen med sit band i 8 Out of 10 Cats Does Countdown ved flere lejligheder.

Filmografi

Eksterne henvisninger 
 

Tv-værter fra Storbritannien
Komikere fra Storbritannien
Uniavisen

Uniavisen, tidligere kendt som Universitetsavisen (på engelsk The University Post), er Københavns Universitets prisbelønnede avis. Uniavisen er redaktionelt uafhængig af ledelsen på Københavns Universitet og redigeres efter gængse journalistiske kriterier. Uniavisens øverste myndighed er et uafhængigt bladudvalg, der består af studerende, forskere og personale ved Københavns Universitet.

Uniavisen modtog i 2017 Anders Bording-prisen for nichemedier.

Historie 
Uniavisen blev oprettet i 1973 og udkom første gang 26. januar, hvor den første ansvarshavende redaktør var Helle Bygum.

Chefredaktører 
Avisens daglige ledelse udgøres af en chefredaktør eller ansvarshavende redaktør:

 1973-1976 Helle Bygum
 1976- 1979 Eva Johannesen
 1979- 1980 V. Sylvest Larsen
 1980- 1980 Poul Bache
 1980 - 1988 Gitte Meyer
 1988 - 1993 Henrik Egede Rasmussen
 1993 - 1994 Lene Stærbo
 1994 - 1995 Lars Lønstrup (fung.)
 1995 - 1997 Vivian Jordansen
 1997 - 1999 Lis Issa
 1999 - 1999 Charlotte Dahlsgaard (konst.)
 1999 - 2013 Richard Bisgaard
 2013 - 2014 Claus Baggersgaard (konst.)
 2014 - 2019 Dennis Christiansen
 2019 - 2021 Christoffer Zieler
 2021-2021: Gry Bartroff Gaihede (konst.)
 2021 - Vicki Therkildsen

Referencer 

Aviser fra Danmark
Københavns Universitet
Etableret i 1973
Arta (regional enhed)

Arta () er en regional enhed i Grækenland, beliggende i periferien Epirus. Dens hovedstad er byen Arta .

Geografi 
Den regionale enhed Arta ligger nord for den Ambraciske bugt. De vigtigste bjergkæder er Athamanika i nordøst, Pindus i øst og Valtou i sydøst. Kun én bjergvej forbinder Arta med Pineios-dalen og Thessalien. Der er lavtliggende landbrugssletter i vest. Arta grænser op til de regionale enheder Preveza i vest, Ioannina mod nord, Trikala i øst, Karditsa mod øst og Aetolia-Acarnania mod syd.

De vigtigste floder er Acheloos i øst, Arachthos i centrum og Louros i vest. Det meste af befolkningen bor i den vestlige del af Arachthos-dalen, syd og øst for Arta. Athamanika- og Valtou-bjergene er de mindst befolkede.

Administration 
Den regionale enhed Arta er opdelt i 4 kommuner. Disse er (numrene relaterer til kortet i infoboksen):

 Arta (1)
 Central Tzoumerka ( Kentrika Tzoumerka, 3)
 Georgios Karaiskakis (2)
 Nikolaos Skoufas (4)

Præfektur 
Arta blev etableret som præfektur i 1882 (). Som en del af Kallikratis-regeringsreformen i 2011 blev den regionale enhed Arta oprettet ud fra det tidligere præfektur Arta. Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Historie 
Arta var en af hovedstæderne i Despotatet Epirus i den sene middelalder. Den regionale enheds territorium blev afstået til Grækenland af Det Osmanniske Rige ved Konstantinopelkonventionen i 1881 sammen med Thessalien i overensstemmelse med 1878- kongressen i Berlin. Et berømt vartegn for Arta er den gamle bro over Arachthos-floden.

Kilder og henvisninger 

Regionale enheder i Grækenland
Epirus
Preveza (regional enhed)

Preveza () er en af de regionale enheder i Grækenland Den er en del af periferien Epirus. Dens hovedstad er byen Preveza.

Geografi 
Den regionale enhed Preveza ligger nordvest for den Ambraciske Bugt. Det Joniske Hav ligger mod vest. Terrænet er hovedsageligt kuperet. Bjerget Xerovouni liggeret stykke væk mod nordøst. I området løber floderne Louros i øst og Acheron i nord.

Klimaet er typisk middelhavsklima med varme tørre somre og kølige vintre. Sne er ikke ualmindeligt om vinteren i højere højder.

Administration 
Den regionale enhed Preveza er opdelt i 3 kommuner. Disse er (nummeret svarer til kortet i infoboksen):

 Parga (3)
 Preveza (1)
 Ziros (2)

Præfektur 
Preveza blev etableret som præfektur i 1915 (). Som en del af Kallikratis regeringsreform i 2011 blev den regionale enhed Preveza oprettet ud af det tidligere præfektur Preveza. Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Historie 
Området blev først bosat af den græske stamme af thesproterne og udgjorde efterfølgende en del af kongeriget Epirus og senere Romerriget. Slaget ved Actium fandt sted i området i 31 f.Kr., hvorefter byen Nikopolis ("sejrens by") blev bygget af Augustus. Området blev en del af det byzantinske imperium, og efter det fjerde korstog splittes det sammen med resten af Epirus for at danne Despotatet Epirus. Området overgik til osmannisk styre i det 14. århundrede, som varede indtil 1913. Efter Balkankrigene blev området tildelt Grækenland i 1913, på hvilket tidspunkt præfekturet blev oprettet. Præfekturet omfattede øen Lefkada, indtil sidstnævnte blev opdelt i 1955 som et separat præfektur Lefkada og i 2011 den regionale enhed Lefkada.

Seværdigheder 
Ruinerne af de gamle byer Nikopolis og Kassope og Nekromanteion ligger i præfekturet. Zalongo er en bjerglandsby, kendt for sit kloster. Parga er en historisk havneby og et feriested.

Transport 
Den 1.570 meter lange Aktio-Preveza tunnel, løber under Ambracian-bugten, forbinder Preveza med Aetolia-Acarnania mod syd.

Kilder og henvisninger 
 
 Preveza Vejrstation SV6GMQ - Live vejrforhold (på engelsk og græsk)

Regionale enheder i Grækenland
Epirus
Taskmaster

Taskmaster, også kendt under titlen Stormester UK i Danmark, er et britisk komedie panelshow, der er skabt af komikeren og musikeren Alex Horne, og med Horne og Greg Davies som værter. I programmet bliver en gruppe af 5 kendte personer - hovedsageligt komikere - konkurrerer i en række af absurde opgaver, der bliver vurderet af Davies. For hver opgave får deltagerne fra 1-5 point alt efter, hvordan de har klaret opgaven. Konceptet blev skabt af Horne til Edinburgh Festival Fringe i 2010; og han sikrede sig en aftale med Dave, og de første afsnit havde premiere i 2015. Efter ni sæsoner blev programmet købt af Channel 4, der bestilte yderligere seks sæsonere over tre år.

Taskmaster blev en stor succes i Storbritannien, og der er blevet produceret to brætspil og to bøger. Der er desuden blevet produceret internationale udgaver af programmet i Belgien, Sverige, Spanien, Danmark, Norge, Finland, USA, New Zealand og Kroatien. Under Coronaviruspandemien var Horne vært for #HomeTasking, der var en serie af opgaver for personer derhjemme, der skulle filme opgaver i deres hjem og uploade film af det på YouTube og Davies gav point til de bedste ideer.

Medvirkende 

Indikator
 † Vinder

Referencer

Eksterne henvisninger 
 

Tv-programmer fra Storbritannien
Skellet (Mou Sogn)

Skellet er et sommerhusområde med bystatus nord for Mou i Mou Sogn, Aalborg Kommune med .

Referencer 

Byer i Aalborg Kommune
Sommerhusområder i Danmark
Skellet

Skellet kan henvise til flere stednavne i Danmark:
 Skellet (Skæve Sogn) – en bebyggelse i Skæve Sogn, Frederikshavn Kommune
 Skellet (Mou Sogn) – en bebyggelse og et ejerlav i Mou Sogn, Aalborg Kommune
 Skellet (Brønderslev Kommune) – en bebyggelse i Agersted Sogn og Asaa Sogn - Brønderslev Kommune